Die grootte van die kamers het ons verras! Die bestuur kan asb net aandag aan die basiese behoeftes van reisigers gee, bv. 'n klerekas, stoel om op te sit, snippermandjie in die kamer, seepbakkie in die stort.
By ons aankoms het die slegte ervaring reeds begin. Eerstens word ek begroet deur 'n man in 'n blou overall wat, ek nie weet of hy die verwelkomingsparty of 'n portier is nie, maar sy eerste bevel aan my is om my voertuig om te draai want dis die kamp se reëls. Nadat ek vir die korporaal in sy "overall" die derde keer gesê het ek sal my kar omdraai nadat ek "ingecheck" het en afgelaai het, word ek en my gesin begelei deur die agterstegie van die gebou. Die korporaal lei ons toe na 'n emosielose ontvangsdame en ek word beveel om haar R30 te gee vir parkering, so asof ek nou bo-op die R1,250 wat ek reeds betaal het, nog 'n spesiale levy moet betaal om my kar op hulle spesiale uitgespryde grond en klippie oppervlak in die agterplaas te mag parkeer. Ek moet tog byvoeg dit is seker 'n spesiale soort grond waarop jy parkeer, want nie eers Sandton City se onderdak parkering is so duur nie. Ek sê toe vir die bondeltjie vreugde dat ek graag die kamer wil sien voordat ek nou verder geld aan haar toevertrou vir die eksklusiewe fasiliteit wat hulle ons bied. Op met die trappe in die hoop dat die kamer ons gaan beïndruk, en so vinnig soos ons op is, so vinnig is ons daar uit. Daar was drie skoonmakers, vier moppe, 'n streep skuim op die vloer en die reuk van die lykshuis se vloerpolish in die lug. (Ten minste glo ek die kamers is skoon). Want met so gedugte span skoonmakers onder lyding van die dorp se korporaal glo ek die standaard van die SANDF word toegepas op trots Suid Afrikaanse standaarde. Ons is daar uit en ek het my asem gaan terugvind by 'n oulike restaurant net om die draai van die dorp se kerkie. Ek skakel toe 'n man wat beweer dat hy die eienaar is van die eksklusiewe Colesberg Lodge en ek vertel hom van my unieke ervaring en dat ek nie daar gaan oornag nie. Na 'n geruime tyd op die foon en 'n ongelukkige eienaar het ek vir die sake-ondernemer gesê dat hy maar sy geldjies kan hou aangesien hy nie nie regtig belang gestel het in dit wat ek vir hom te sê het nie. (Of miskien is dit omdat hy uitgemis het op die R30 rand parkeringsfooi wat ek toe nooit betaal het nie?).
Op 'n snikhete dag was daar lugverkoeling in die kamer en 'n swembad om in af te koel. Die aandete was uit die boonste rakke. Alles net reg na 'n lang reis.
Graag wil ek net dankie sê vir die pragtige resensie. Ek is baie bly dat julle jul verblyf en so ook jul ete hier by ons geniet het, min dinge is so lekker soos Karoo vleisies of 'n goeie bord kookkos.
Met die hitte wat ons die afgelope tyd hier in die Karoo ervaar, is die swembad beslis 'n hoogtepunt na 'n lang reistog.